包見捷

包見捷（），字汝純，號太瀛，雲南臨安衛（今雲南省建水縣）人。明朝政治人物，官至吏部右侍郎。

生平
萬曆十七年（1589年）己丑科進士。改庶吉士，二十一年八月授戶科給事中，二十二年二月升禮科右，四月升兵科左，二十六年四月復補原职，五月遷户科都給事中。二十七年三月因反對礦稅，謫貴州布政司都事，不久引疾去。萬曆三十四年（1606年），起爲興業縣知縣。累遷户部山東司主事，四十三年七月升尚寶司少卿，主考廣東鄉試，升太僕寺署寺事少卿。數年後，四十六年三月以都察院右僉都御史巡撫江西。

光宗即位，召拜吏部右侍郎。次年卒於任。《明史》有傳。《明史·237卷》：包見捷，雲南臨安衛人。萬曆十七年進士。改庶吉士，授戶科給事中，屢遷都給事中。奸人李本立請采珠廣東，帝命中官李敬偕往。見捷極言其害，不聽。時小人蜂起言利。千戶李仁請稅湖口商舟，命中官李道往。主簿田應璧請賣兩淮沒官余鹽，令稅使魯保兼理。見捷等並力爭。頃之，令道、保節制有司。見捷又陳不便者數事。皆不報。益都知縣吳宗堯劾稅使陳增不法，見捷因請盡罷礦稅。無已，先撤增還。未幾，天津稅使王朝死，見捷請勿遣代。忤旨，切責。以馬堂代朝。見捷又劾堂、保及浙江劉忠。帝不納，益遣高寀、暨祿、李鳳榷稅於京口、儀真、廣東，並專敕行事。又以奸人閻大經言，命高淮征稅遼東。見捷等累請停罷，至是言：「遼左神京肩臂，視他鎮尤重。奸徒敢為禍首，陛下不懲以三尺，急罷開采，則遼事必不可為，而國步且隨之矣。」遼東撫按及山海主事吳鐘英相繼爭。皆不納。時中外爭礦稅者無慮百十疏，見捷言尤數，帝心銜之。居數日，又率司官極論，乃謫見捷貴州布政司都事，余停俸一年。大學士沈一貫、給事中趙完璧等先後論救，完璧等亦坐停俸。見捷尋引疾去。三十四年，起興業知縣。累遷太僕少卿。久之，以右僉都御史巡撫江西。光宗即位，召拜吏部右侍郎。明年卒官。

家族

 延伸阅读 

參考文獻

J
Category:建水人
Category:明朝庶吉士
Category:明朝户科给事中
Category:明朝礼科右给事中
Category:明朝兵科左给事中
Category:明朝户科都给事中
Category:明朝興業縣知縣
Category:明朝户部主事
Category:明朝尚寶司少卿
Category:明朝太僕寺少卿
Category:明朝江西巡抚
Category:明朝吏部右侍郎